Ελισάβετ ντε Μονφόρ, βαρόνη Μόνταγκιου

Η λαίδη Ελισάβετ ντε Μονφόρ, βαρόνη Μόνταγκιου, αγγλ.: lady Elizabeth de Montfort, Baroness Montagu (απεβ. Αύγουστο 1354) ήταν Αγγλίδα ευγενής.

 Ο βίος της 
Η Ελισάβετ ντε Μονφόρ ήταν κόρη τού Πέτρου ντε Μονφόρ (απεβ. πριν από τις 4 Μαρτίου 1287) από το κάστρο Μπόντεσερ στο Γουόρικσιρ και τής συζύγου του Μωντ ντε λα Μέιρ (Μare). Ο παππούς της ήταν ο Πέτρος ντε Μονφόρ (1205–1265), ο πρώτος Ομιλητής τής Βουλής των Κοινοτήτων, τού οποίου σύζυγος ήταν η Αλίκη Ώντλεϋ. 

Ο γάμος της με τον Γουλιέλμο Μόνταγκιου κανονίστηκε από την Ελεονώρα της Καστίλης, την πρώτη σύζυγο τού βασιλιά Εδουάρδου Α΄ τής Αγγλίας. Ο Εδουάρδος Α΄ ήταν πρόθυμος να κάνει ειρήνη με τούς βαρόνους μετά τον Β΄ Πόλεμο των Βαρόνων, και τα πράγματα είχαν διορθωθεί αρκετά καλά μέσα σε λίγα χρόνια. Ο ρόλος τής συζύγου του στη διευθέτηση τού γάμου ήταν μέρος ενός περίπλοκου συστήματος κανονισμένων γάμων, που είχε σχεδιαστεί για να ενισχύσει την εξουσία τού βασιλιά και τής αριστοκρατίας του.

Τόσο η Ελισάβετ όσο και ο σύζυγός της προέρχονταν από πλούσιες οικογένειες, και δώρισαν μέρος των χρημάτων τους σε διάφορους σκοπούς. Η Ελίισάβετ ήταν σημαντικός ευεργέτης τής μονής τού Σαιν Φράιντεσγουιντ στην Οξφόρδη, που τώρα είναι ο καθεδρικός τής Εκκλησίας τού Χριστού στο Πανεπιστήμιο τής Οξφόρδης. Ο τάφος της βρίσκεται τώρα ανάμεσα στο Λατινικό Παρεκκλήσιο, του οποίου την κατασκευή χρηματοδότησε, και στο παρεκκλήσιο τού Κοσμήτορα, όπου αρχικά είχε ταφεί κάτω από την υπέροχα ζωγραφισμένη οροφή του (που τώρα έχει ξεθωριάσει από τον χρόνο).

Δώρισε επίσης ένα μεγάλο κομμάτι γης στον Σαιν Φράιντεργουιντ σε αντάλλαγμα για ένα chantry. Αυτό σήμαινε ότι δύο ιερείς τής εκκλησίας έψαλαν καθημερινά λειτουργία φορώντας μαύρες στολές, που έφεραν τα οικόσημα των Mόντακιουτ και Moνφόρ. Αυτό συνεχίστηκε μέχρι τη Μεταρρύθμιση. Αυτό το κομμάτι γης, ακριβώς νότια τής εκκλησίας, ονομάζεται τώρα Christ Church Meadow. Αργότερα, το μονοπάτι που περνάει μέσα από αυτό ονομάστηκε Christ Church Walk, και είναι πλέον ένα πολύ δημοφιλές αξιοθέατο στην Οξφόρδη.

 Οικογένεια 
Παντρεύτηκε πρώτα, π. το 1292, τον Γουλιέλμο Μόνταγκιου 2ο βαρόνο Μόνταγκιου,  με τον οποίο απέκτησε τέσσερις γιους και επτά κόρες: 

 Ιωάννης, μεγαλύτερος γιος και κληρονόμος, το 1317 νυμφεύτηκε την κηδεμονευόμενη τού πατέρα του, Ιωάννα ντε Βερντέν (γενν. 2 Οκτωβρίου 1334), κόρη και κληρονόμο τού Θεοβάλδου ντε Βερντέν από τη Μωντ Μόρτιμερ, κόρη τού Εδμόνδου Μόρτιμερ 2ου βαρόνου Μόρτιμερ, στο βασιλικό παρεκκλήσιο στο Γουίντσορ Πάρκ, Βέρκσιρ, από την οποία δεν είχε τέκνα.   Αυτός απεβίωσε πριν τον πατέρα του, και τάφηκε στον καθεδρικό ναό τού Λίνκολν στις 14 Αυγούστου 1317. Η χήρα του Ιωάννα παντρεύτηκε στις 24 Φεβρουαρίου 1318 τον σερ Θωμά Φάρνιβαλ (γενν. Οκτώβριο 1339), και είχε τρεις γιους και δύο κόρες. 
 Γουλιέλμος, 1ος κόμης τού Σόλσμπερι (1301-1344), ο οποίος διαδέχθηκε ως 3ος βαρόνος Μόνταγκιου.
 Σίμων (απεβ. 1345), ο οποίος ήταν διαδοχικά επίσκοπος τού Γουόρικ και επίσκοπος τού Ήλυ.
 Εδουάρδος (γενν. 14 Ιουλίου 1361), νυμφεύτηκε (1) πριν από τις 29 Αυγούστου 1338 την Αλίκη τού Νόρφολκ (γενν. πριν από τις 30 Ιανουαρίου 1352), κόρη και συγκληρονόμο τού Θωμά τού Μπράδερτον, και εγγονή τού Εδουάρδου Α ́, και είχε έναν γιο και τέσσερις κόρες. Η Αλίκη τού Νόρφοκ λέγεται ότι απεβίωσε ως αποτέλεσμα επίθεσης από τον σύζυγό της και τούς υπηρέτες του.   Αυτός νυμφεύτηκε (2) την Ιωάννα, η πατρίδα της οποίας είναι άγνωστη, από την οποία είχε έναν γιο και δύο κόρες. 
 Αλίκη, η μεγαλύτερη κόρη, παντρεύτηκε πριν από τις 27 Ιανουαρίου 1333 (ως πρώτη του σύζυγος) τον σερ Ραλφ Ντάμπινυ (3 Μαρτίου 1305 - π. 1378), και έγινε μητέρα τού σερ Τζάιλς Ντάμπινυ (γενν. 24 Ιουνίου 1386).  
 Αικατερίνη, παντρεύτηκε τον σερ Γουλιέλμο Κάρρινγκτον.  
 Μαίρη, παντρεύτηκε τον σερ Ριχάρδο Κόγκαν (απεβ. 1368) τού Μπάμπτον, Ντέβον. 
 Ελισάβετ, ηγουμένη τού Χάλιγουελ.   
 Χαουάις, παντρεύτηκε τον σερ Ρογήρο Μπάβεντ (γενν. στις 23 Απριλίου 1355), από τον οποίο είχε μία κόρη, την Ιωάννα, που παντρεύτηκε το σερ Ιωάννη Ντάουντσεϋ (γενν. 1391).
 Μωντ, ηγουμένη του Μπάρκινγκ από το 1341-1352.
 Ισαβέλλα, ηγουμένη τού Μπάρκινγκ από το 1352-1358.

Παντρεύτηκε έπειτα τον Θωμά ντε Φάρνιβαλ 1ο βαρόνο τού Φάρνιβαλ (απεβ. πριν από τις 18 Απριλίου 1332), ο οποίος έλαβε χάρη και πρόστιμο 200 λιρών στις 8 Ιουνίου 1322, επειδή τη νυμφεύτηκε χωρίς βασιλική άδεια.  

 Σημειώσεις 

 Αναφορές 












 Εξωτερικοί σύνδεσμοι 
 Elizabeth de Montacute (το γένος Montfort), History of Henley Series Archived   Ανακτήθηκε στις 22 Οκτωβρίου 2013

Κατηγορία:Άγγλοι ευγενείς